CELEX: 62020TN0337
Language: da
Date: 2020-05-27 00:00:00
Title: Sag T-337/20: Sag anlagt den 27. maj 2020 — Hochmann Marketing mod EUIPO (bittorrent)

3.8.2020   
            
            
               DA
            
            
               Den Europæiske Unions Tidende
            
            
               C 255/25
            
         
      Sag anlagt den 27. maj 2020 — Hochmann Marketing mod EUIPO (bittorrent)
      (Sag T-337/20)
      (2020/C 255/32)
      Processprog: tysk
      
         Parter
      
      
         Sagsøger: Hochmann Marketing GmbH (Neu-Isenburg, Tyskland) (ved advokat J. Jennings)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Oplysninger vedrørende sagen for EUIPO
      
      
         Det omtvistede varemærke: EU-ordmærket bittorrent — EU-ordmærke nr. 3 216 439
      
         Den anfægtede afgørelse: Afgørelse truffet den 30. marts 2020 af Fjerde Appelkammer ved EUIPO (sag R 187/2020-4)
      
         Påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringender
      
      
                  —
               
               
                  Alvorlig retlig fejl, idet overgangen til et østrigsk varemærke ikke åbenbart er udelukket.
               
            
                  —
               
               
                  Tilsidesættelse af artikel 47 i Den Europæiske Unions charter om grundlæggende rettigheder og en vilkårlig antagelse om, at sagsøgeren på intet tidspunkt på tilstrækkelig underbygget vis har gjort gældende, at der kunne være tale om bekræftet brug i Østrig.
               
            
                  —
               
               
                  Tilsidesættelse af artikel 103, stk. 1, i Europa-Parlamentets og Rådets forordning (EU) 2017/1001.
               
            
                  —
               
               
                  Alvorlig processuel og retlig fejl, idet appelkammeret tilsidesatte EUIPO’s konstatering og forståelse af, at overgangen til et tysk varemærke var lovlig.
               
            
                  —
               
               
                  Tilsidesættelse af artikel 47 i Den Europæiske Unions charter om grundlæggende rettigheder ved gentagen tilsidesættelse af de beviser for brug, der var blevet fremlagt i sag C-118/18 P.
               
            
                  —
               
               
                  Processuel fejl og tilsidesættelse af artikel 47 i Den Europæiske Unions charter om grundlæggende rettigheder, eftersom sagsøgeren har en økonomisk interesse i sagens udfald.
               
            
                  —
               
               
                  Alvorlig processuel og retlig fejl, idet appelkammeret tog hensyn til intervenientens argumenter, der blev indgivet den 23. september 2019, ifølge hvilke sagsøgerens nationale varemærkeansøgning var blevet indgivet i ond tro.
               
            
                  —
               
               
                  Alvorlig retlig fejl, idet en overgang i henhold til artikel 139, stk. 2, litra a), i Europa-Parlamentets og Rådets forordning (EU) 2017/1001 blev udelukket på grundlag af dommen i sagen C-149/11.
               
            
                  —
               
               
                  Alvorlig processuel og retlig fejl, idet det først var efter det østrigske varemærkes annullation, at EUIPO anmodede sagsøgeren om at indgive sine synspunkter i denne forbindelse, og EUIPO har stadig ikke givet udtryk for sin holdning til de argumenter, som sagsøgeren har fremført i begæringen om overgang.
               
            
                  —
               
               
                  Retlig fejl med hensyn til afgørelsen om sagsomkostningerne.